Előterjesztés Zalakaros Város Önkormányzata Képviselőtestülete 2024. április 25-én tartandó ülésére

Tárgy: A település egészségügyi ellátása (orvosi, fogorvosi ellátás, ügyelet, gyermekorvos, védőnő)
Előterjesztést készítette: Torma László aljegyző
Tisztelt Képviselőtestület!
A Magyarország helyi önkormányzatairól szóló 2011. évi CLXXXIX. törvény (Mötv.) 13.§ 4. pontja alapján helyi önkormányzati feladat a törvényben meghatározott kivételekkel az egészségügyi alapellátás, az egészséges életmód segítését célzó szolgáltatások.
Az egészségügyi alapellátásról szóló 2015. évi CXXIII. törvény 5. § (1) bekezdése értelmében a települési önkormányzat az egészségügyi alapellátás körében gondoskodik:

a) a háziorvosi, házi gyermekorvosi ellátásról,

b) a fogorvosi alapellátásról,

c) az alapellátáshoz kapcsolódó fogorvosi ügyeleti ellátásról, valamint Budapest területén az alapellátáshoz kapcsolódó háziorvosi és házi gyermekorvosi ügyeleti ellátásról, és 
d) 

e) az iskola-egészségügyi ellátásról.
Fenti feladatok a helyi önkormányzat által kötelezően ellátandó feladatok körébe tartoznak, ezért indokolt, hogy a Képviselőtestület a feladatok ellátásában részt vevő szakemberek által készített beszámolókat évente megtárgyalja. A fogorvos beszámolója az előterjesztés mellékletét képezi. 
2022-ben az az egészségügyi alapellátás jogszabályi környezete átfogóan módosult. A módosuló jogszabályok új alapokra helyezték 2023-tól az alapellátási ügyeletet. A Zalakarosi székhelyű háziorvosi ügyelet 2023. november 1-jétől megszűnt. A háziorvosi ügyelet délután négytől este tíz óráig a járásközpontban van mindig azonos helyen, este tíztől reggel nyolcig pedig az eddigi ügyeleti szolgáltatók helyett, az Országos Mentőszolgálat irányítja majd a betegeket a megfelelő ellátási szintre. 
2023 júliustól az önkormányzatok helyett az állam gondoskodik a védőnői ellátásról, a védőnők munkáltatói jogait az irányító megyei intézmény gyakorolja, a települési önkormányzatoknak pedig ingyen kellett használatba adnia az államnak a védőnői ellátásra szolgáló ingó és ingatlan vagyont.
Határozati javaslat: 
Zalakaros Város Önkormányzat Képviselőtestülete a település egészségügyi ellátásáról szóló beszámolót jelen előterjesztés, illetve melléklete szerinti tartalommal elfogadja.
Határidő: azonnal

Felelős: Novák Ferenc polgármester

Operatív ügyintézést nem igényel.
Zalakaros, 2024. április 17.                                                                             

Novák Ferenc 

                                                                                                                                polgármester

